# Austrálske národné futbalové mužstvo

### Z Wikipédie

Austrália
Prezývka | Socceroos (futbal + kengury)
Asociácia | Futbalová federácia Austrálie
Tréner | Graham Arnold (dočasne) (2006)
Najviac štartov | Alex Tobin (87)
Najlepší strelec | Damian Mori (29)

Domáce farby

Hosťovské farby

Prvý zápas Nový Zéland - Austrália 3:1 (Nový Zéland; 17. júna 1922)
Najvyššia výhra Austrália - Americká Samoa 31:0 (Coffs Harbour, Austrália; 11. apríla 2001) - svetový rekord
Najvyššia prehra Austrália - Južná Afrika 0:8 (Adelaide, Austrália (štát); 17. septembra 1955)
Majstrovstvá sveta
Účasti | 2 (Prvá v roku 1974)
Najlepší výsledok | 2. kolo 2006
Národný pohár Oceánie
Účasti | 6 (Prvá v roku 1980)
Najlepší výsledok | 1. miesto 1980, 1996, 2000, 2004

Austrálske národné futbalové mužstvo reprezentuje Austráliu na medzinárodných futbalových akciách, ako sú Majstrovstvá sveta alebo (do konca roka 2005) Národný pohár Oceánie. V súčasnosti je Austrália na 38. mieste rebríčka FIFA (stav v septembri 2006), čo je najvyššie umiestnenie člena Ázijskej futbalovej konfederácie. V rebríčku ELO je Austrália na 18. mieste na svete.

## [úprava] História

### [úprava] Vznik reprezentácie a úvodné roky

Prvé austrálske národné mužstvo vzniklo v roku 1922 a reprezentovalo krajinu na turnaji na Novom Zélande. Na turnaji (na ktorom sa zúčastnili ešte Južná Afrika a Čína) Austrália prehrala dva a remizovala jeden zápas. Nasledujúcich 25 rokov boli práve tri spomínané krajiny najčastejším súperom Austrálie, čo súviselo s geografickou vzdialenosťou od ostatných svetadielov. Relatívna izolovanosť krajiny hrala úlohu v málopočetnosti medzinárodných stretnutí Austrálie takmer 80 rokov.

### [úprava] Kvalifikácie na majstrovstvá sveta

Austrálske národné futbalové mužstvo sa prebojovalo do finálového turnaja majstrovstiev sveta v roku 1974 v Nemecku, kde však nepostúpilo zo skupiny. Austrália prehrala s Východným Nemeckom 2:0, so Západným Nemeckom 3:0 a remizovala s Chile 0:0. Od roku 1974 sa na finálový turnaj MS neprebojovala 32 rokov, drfasdfafafuhým vystúpením na najdôležitejšom futbalovom turnaji národných mužstiev na svete je účasť na majstrovstvách sveta v Nemecku v roku 2006.

Austrália sa trikrát tesne neprebojovala na záverečný šampionát: v roku 1994, keď sa MS konali v USA, Austrália zvíťazila v Oceánskej skupine, no hrala baráž najprv s Kanadou a po víťazstve (1:2, 2:1; 4:1 na pokutové kopy) sa prebojovala do ďalšej baráže, v ktorej podľahla Argentíne 1:1, 1:0.

Pred šampionátom vo Francúzsku v roku 1998 Austrália vyhrala kvalifikačný turnaj Oceánie a v baráži sa stretla s Iránom. V Iráne sa zrodila remíza 1:1, v odvetnom súboji v Melbourne Austrália dlho viedla 2:0, ale napokon remizovala 2:2, čo zabezpečilo postup na MS súperovi.

Pred šampionátom v roku 2002, ktorý sa konal v Japonsku a Kórei Austrália pohodlne vyhrala kvalifikáciu Oceánie, počas ktorej vysoko zvíťazila nad niektorými futbalovými mikroštátmi - napr. Tongo porazila 22:0 a v zápase s Americkou Samoou sa zrodil rekord: 31:0 (pričom nehrali Mark Viduka a Harry Kewell, najdôležitejší austrálski hráči). V baráži s Uruguajom Austrália zvíťazila doma 1:0, ale v odvetnom zápase prehrala 3:0 a na MS opäť nepostúpila.

Počas kvalifikácie na MS 2006 Austrália opäť zvíťazila v kvalifikácii oceánskej skupiny a v baráži sa opäť stretla s Uruguajom. V Montevideo Uruguaj zvíťazil 1:0, v odvete v Sydney Austrália rovnako zvíťazila 1:0. V nadstavenom čase už nepadol gól a tak o postupujúcom rozhodovali kopy zo značky pokutového kopu. Austrália zvíťazila 4:2, keď brankár Mark Schwarzer chytil dve strely.

V čase postupu na MS bola Austrália krajinou s druhým najnižším postavením v rebríčku FIFA (42. miesto), postupne sa však do majstrovstiev sveta jej postavenie zlepšilo, aj vďaka výsledkom v prípravným zápasoch, počas ktorých porazila Grécko 1:0 (25. mája 2006) a remizovala s Holandskom 1:1 (4. júna 2006).

Trénerom mužstva bol Holanďan Guus Hiddink, ktorý doviedol Austráliu do finálového turnaja a po ňom pri reprezentácii skončil.

## [úprava] Členstvo v AFC

Austrália bola od založenia v roku 1966 členom OFC (Oceania Football Confederation - Futbalová konfederácia Oceánie), oceánskeho ekvivalentu európskej organizácie UEFA. Do roku 2004 však v konfederácii bolo len 12 národných mužstiev, z ktorých len Nový Zéland mohol efektívne vzdorovať Austrálii. Austrália pravidelne víťazila v kvalifikácii oceánskej skupiny na majstrovstvá sveta vo futbale (1986, 1994, 1998, 2002, 2006; v roku 1990 to bol Izrael, ktorý z politických dôvodov štartoval v OFC), ale s výnimkou kvalifikácie na MS 2006 sa nedokázala presadiť v konkurencii silnejších barážových súperov z Ázie a Južnej Ameriky a postúpiť na záverečný turnaj.

Mnohí komentátori a fanúšikovia sa domnievali, že jedinou možnosťou ako posunúť národné mužstvo vpred je opustiť OFC, keďže potenciálni súperi z konfederácie dlhodobo nedosahovali kvalít Austrálie a Austrália naopak strácala na medzinárodnom poli.

23. marca 2005 AFC (Asia Football Confederation - Ázijská futbalová federácia) pozvala do Austráliu do svojich radov. Následne 17. apríla výkonný výbor OFC podporiil tento krok a FIFA odsúhlasila presun austrálskej futbalovej federácie k AFC 30. júna 2005. Prechod k AFC nadobudol účinnosť 1. januára 2006.

## [úprava] Odliv hráčov

Frustrujúcim faktom pre Austráliu je odliv sľubných hráčov do zahraničia. Keďže mnohí Austrálčania majú korene v Európe a nezriedka majú dvojité občianstvo, môžu reprezentovať i národné tímy iných krajín. Medzi Austrálčanov, ktorí sa rozhodli reprezentovať iné krajiny patria: Joey Didulica (Chrovátsko), Tony Dorigo (Anglicko), Ivan Ergic (Srbsko a Čierna Hora), Jamie McMaster (Anglicko), Anthony Šerić, Josip Šimunić (obaja Chorvátsko) a Sasa Ilic (bývalá Juhoslávia). Najznámejším prípadom je však Christian Vieri, ktorý sa síce narodil v Taliansku, ale vyrastal v Austrálii.

Najčastejším miestom odlivu bolo Chorvátsko - v súčasnosti zaň hrajú traja Austrálčania (Didulica, Šerić and Šimunić). Naopak, siedmi etnickí Chorváti (Čulina, Popović, Skoko, Viduka, Čović, Kalac and Bresciano) hrajú za Austráliu. Zaujímavosťou je, že Austrália hrala tretí, rozhodujúci zápas v základnej skupine MS 2006 práve proti Chorvátsku a remizovala 2:2. Kuriozitou je, že za Austráliu chytal etnický Chorvát Kalac a rodák z Canberry Josip „Joe“ Šimunić hrajúci v drese Chorvátska dostal až tri žlté karty, kým bol vylúčený.

## [úprava] Majstrovstvá sveta v Nemecku 2006

### [úprava] Zostava

Hráč | Na MS 2006
--- | ---
Č. | Meno a priezvisko | Klub | Z | G | ŽK | ČK | min.
Brankári
1 | Mark Schwarzer | Middlesborough FC | 0 | 0 | 0 | 0 | 0
12 | Ante Covic | Hammarby IF | 0 | 0 | 0 | 0 | 0
18 | Zeljko Kalac | AC Milan | 0 | 0 | 0 | 0 | 0
Obrancovia
2 | Lucas Neill | Blackburn Rovers FC | 0 | 0 | 0 | 0 | 0
3 | Craig Moore | Newcastle United FC | 0 | 0 | 0 | 0 | 0
6 | Tony Popovic | Crystal Palace FC | 0 | 0 | 0 | 0 | 0
14 | Scott Chipperfield | FC Basel | 0 | 0 | 0 | 0 | 0
16 | Michael Beauchamp | Central Coast Mariners FC | 0 | 0 | 0 | 0 | 0
22 | Mark Milligan | Sydney FC | 0 | 0 | 0 | 0 | 0
Stredopoliari
4 | Tim Cahill | Everton FC | 0 | 0 | 0 | 0 | 0
5 | Jason Culina | PSV Eindhoven | 0 | 0 | 0 | 0 | 0
7 | Brett Emerton | Blackburn Rovers FC | 0 | 0 | 0 | 0 | 0
8 | Josip Skoko | Wigan Athletic FC | 0 | 0 | 0 | 0 | 0
10 | Harry Kewell | Liverpool FC | 0 | 0 | 0 | 0 | 0
11 | Stan Lazaridis | Birmingham City FC | 0 | 0 | 0 | 0 | 0
13 | Vince Grella | Parma FC | 0 | 0 | 0 | 0 | 0
20 | Luke Wilkshire | Bristol City FC | 0 | 0 | 0 | 0 | 0
21 | Mile Sterjovski | FC Basel | 0 | 0 | 0 | 0 | 0
23 | Marco Bresciano | Parma FC | 0 | 0 | 0 | 0 | 0
Útočníci
9 | Mark Viduka | Middlesborough FC | 0 | 0 | 0 | 0 | 0
15 | John Aloisi | CD Alavés | 0 | 0 | 0 | 0 | 0
17 | Archie Thompson | PSV Eindhoven | 0 | 0 | 0 | 0 | 0
19 | Joshua Kennedy | 1. FC Dynamo Dresden | 0 | 0 | 0 | 0 | 0
Tréner
Guus Hiddink

### [úprava] Zápasy

Austrália hrala na MS 2006 v skupine s Japonskom, Brazíliou a Chorvátskom.

Prvý zápas s Japonskom sa odohral 12. júna 2006 v Kaiserslauterne. Skóre otvoril v 25. minúte Japonec Nakamura. Austrália sa nedokázala presadiť až takmer do úplného záveru, keď v priebehu desiatich minút strhla víťazstvo na svoju stranu. V 83. minúte strelil úplne prvý gól Austrálie na MS striedajúci Tim Cahill (v roku 1974 v troch zápasoch Austrália nestrelila ani gól), v 88. Cahill pridal druhý gól a v nadstavenom čase v 91. minúte uzavrel na konečných 3:1 John Aloisi.

V druhom zápase 18. júna Austrália podľahla v Mníchove Brazílii 0:2 (0:0). Keďže však Chorvátsko prekvapivo remizovalo s Japonskom 0:0, v treťom zápase práve s Chorvátskom stačila Austrálii na postup zo skupiny remíza.

22. júna Austrália po dramatickom zápase remizovala s Chorvátskom v Stuttgarte 2:2 a postúpila do vyraďovacích bojov. Socceroos dvakrát prehrávali, keď prvý gól dostali už v druhej minúte, ale zakaždým sa im podarilo vyrovnať. Za Austráliu skórovali Craig Moore (38. min., penalta) a Harry Kewell (79. min.).

V osemfinále sa Austrália stretla s neskorším majstrom sveta Talianskom a zohrala s ním vyrovaný zápas. Prehrala až po góle z kontroverzne nariadeného pokutového kopu odpískanom v nadstavenom čase v 94. minúte - 0:1.

## [úprava] Po MS 2006

Guus Hiddink prevzal po MS 2006 trénovanie ruskej reprezentácie a Austráliu dočasne vedie dlhoročný asistent trénerov národného tímu Graham Arnold. Objavujú sa však špekulácie, že Hiddink má v Rusku zmluvu len na dva roky (po Euro 2008) a hráči nevylučujú, že by sa mohol k mužstvu vrátiť, aby ho pripravil na MS 2010 v Južnej Afrike.

Austrália sa v auguste 2006 kvalifikovala na Ázijský pohár 2007.

Zdroj: "http://sk.wikipedia.org../../../a/u/s/Austr%C3%A1lske_n%C3%A1rodn%C3%A9_futbalov%C3%A9_mu%C5%BEstvo.html"

Kategórie: Národné futbalové mužstvá | Futbal v Austrálii

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- العربية
- Česky
- Deutsch
- English
- Español
- Eesti
- Euskara
- Suomi
- Français
- עברית
- Magyar
- Bahasa Indonesia
- Italiano
- 日本語
- 한국어
- Lietuvių
- Latviešu
- Nederlands
- ‪Norsk (bokmål)‬
- Polski
- Português
- Русский
- Српски / Srpski
- Svenska
- ไทย
- Türkçe
- 中文